Purvynas
Purvynas – ežeras rytų Lietuvoje, Švenčionių rajone, 9,5 km į šiaurės vakarus nuo Pabradės, 5,5 km į pietus nuo Joniškio, Labanoro girioje (Varnėnų miške). Ilgis iš šiaurės rytų į pietvakarius 1,24 km, plotis iki 0,3 km. Altitudė 139,3 m. Yra 0,06 ha dydžio salelė. Ežerą supa dideli pelkynų plotai (Padubingės pelkė), krantai žemi, miškėti. Į Purvyną šiaurės rytuose įteka D-1-1 upelis iš Leikštikėlio ežero, pietvakariuose tas pats upelis išsruvena link D-1 upelio (Žeimenos upės intako Dubingos intako). Apyežerė negyvenama (artimiausi kaimai – Šarkiškė, Purviniškiai).